Eurotrip

EuroTrip on vuonna 2004 ensi-iltansa saanut yhdysvaltalainen 25 miljoonan dollarin budjetilla tehty komediaelokuva. == Juoni == Elokuva kertoo Scotty Thomasin ja hänen ystäviensä matkasta Eurooppaan. Elokuvan alussa Scottyn tyttöystävä jättää hänet. Kotiin päästyään Scotty saa sähköpostiviestin saksalaiselta kirjeenvaihtokaveriltaan Miekeltä, jossa tämä ehdottaa tapaamista. Scotty lähettää ”Mikelle” viestin, jossa kertoo ettei tahdo tavata ketään saksalaista friikkiä, koska Scotty luuli Miekeä mieheksi. Kun Scotty tajuaa, että Mieke olikin hyvännäköinen misu, päättää hän lähteä aina Eurooppaan asti Mieken tavatakseen. Myös Scottyn paras kaveri Cooper Harris lähtee mukaan päästäkseen kokeilemaan kahjoa eurooppalaista seksiä. Scotty ja hänen ystävänsä Cooper pääsevät halpalennolla Englantiin, jossa he tutustuvat Manchester Unitedia kannattaviin jalkapallohuligaaneihin. Englannista matka jatkuu Ranskaan. Pariisissa Scotty ja hänen ystävänsä muistavat, että myös heidän tuttavansa ovat Pariisissa. Näin Scottyn joukkoon liittyvät kaksoset Jenny ja Jamie. Junamatkalla kohti Amsterdamia joutuvat Scotty ja hänen ystävänsä jakamaan vaunun italialaisen pervon kanssa. Amsterdamissa Cooper päättää käydä vierailemassa Vandersexxx-nimisessä klubissa. Tämä ei tietenkään pääty hyvin vaan Vandersexxx paljastuu olevankin täysin muuta mitä Cooper kuvitteli. Ainoa ketä onnistaa Amsterdamissa on Jamie, joka kuitenkin ryöstetään, ja siinä menevät ystäväporukan rahat ja passit. He kuitenkin onnistuvat jatkamaan matkaansa liftaten kyydin saksalaiselta rekkakuskilta Berliiniin, Mieken luo. Pian he kuitenkin huomaavat olevansa Bratislavassa, Slovakiassa. Kauhukseen he tajuavat sen olevan Itä-Eurooppaa. He pelkäävät pahinta, mutta saavat kerättyä 1 dollarin ja 83 senttiä. Summa riittää ylelliseen hotellihuoneeseen ja mahtaviin ruoka-annoksiin. Seuraavana päivänä he saavat kyydin ystävälliseltä mieheltä Berliiniin. Berliinissä he kuitenkin saavat tietää että Mieke onkin Vatikaanissa. Vatikaaniin päästyään he joutuvat huijaamaan itsensä sisään museoon, jossa Mieken pitäisi olla. Cooper päättää nykäistä narusta, jonka päässä on kello, joka ilmoittaa paavin kuolleen. Toilailut saavat jatkoa, kun paavin hattu syttyy tuleen ja Cooper nakkaa sen takkaan, josta nousee valkoista savua merkkinä uudesta paavista. Scotty vielä onnistuu temppuilemaan itsensä paaviksi pukeutuneena parvekkeelle vatikaanilaisten eteen. Yleisön joukosta Scotty tunnistaa Mieken ja ryntää tämän luokse. Mieke ei aluksi tunnista Scottya, mutta he kuitenkin tajuavat rakastavansa toisiaan. Elokuva päättyy, kun Scotty on uudessa asunnossaan yliopistolla odottaen uutta huonetoveriaan. Tämä paljastuu Miekeksi, eikä Scotty voi uskoa onneaan. Mieken selitys asialle on, että häntä kai luultiin pojaksi, johon Scotty: ”Kuka nyt sellaista luulisi.” == Rooleissa == == Soundtrack == # Lustra: ”Scotty Doesn’t Know” # Chapeaumelon: ”My Generation” (The Who cover) # Wakefield: ”Wild One” # Goldfinger: ”99 Red Balloons” (Nena cover) # The Jam: ”In the City” # Cauterize: ”Shooting Stars” # Chapeaumelon: ”Nonchalant” # MC Jeffsky: ”Scotty Doesn’t Know” (Euro Version) # Apollo 440: ”Make My Dreams Come True” # David Hasselhoff: ”Du” (Peter Maffay cover) # Autour De Lucie: ”Les Promesses” # Basement Jaxx: ”Walking in the Clouds” # Linval Thompson: ”I Love Marijuana” # Ugly Duckling: ”Turn It Up” # The Salads: ”Get Loose” == Lähteet == == Aiheesta muualla == * * Luokka:Yhdysvaltalaiset komediaelokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset road moviet Luokka:Seksikomediat Luokka:DreamWorksin elokuvat